ফ্রিৎস লাং
ফ্রিডরিখ খ্রিস্টিয়ান আন্তন "ফ্রিৎস" ল্যাং (জার্মান: Friedrich Christian Anton "Fritz" Lang) (৫ই ডিসেম্বর, ১৮৯০ - ২রা আগস্ট, ১৯৭৬) অস্ট্রীয়-জার্মান-মার্কিন চলচ্চিত্র পরিচালক ও চিত্রনাট্যকার। মাঝে মাঝে চলচ্চিত্র প্রযোজনাও করেছেন। জার্মানির অভিব্যক্তিবাদী দার্শনিক ধারার অন্যতম ব্যক্তিত্ব তিনি। ব্রিটিশ ফিল্ম ইনস্টিটিউট তাকে "মাস্টার অফ ডার্কনেস" নামে ভূষিত করেছে। তার সবচেয়ে বিখ্যাত চলচ্চিত্র হচ্ছে মেট্রোপলিস (সেই সময়ে বিশ্বের সবচেয়ে ব্যয়বহুল নির্বাক চলচ্চিত্র) এবং এম। যুক্তরাষ্ট্রে চলে আসার আগেই এই ছবি দুটি নির্মাণ করেছিলেন।